श्री नरेन्द्र मोदी ने यह भी कहा 100 अरब डॉलर की प्रतिबद्ध पूंजी और सदस्य देशों में बुनियादी ढांचे की अत्यधिक जरूरत को ध्यान में रखते हुए मैं इस अवसर पर एआईआईबी से 4 अरब डॉलर के वित्त पोषण को वर्ष 2020 तक बढ़ाकर 40 अरब डॉलर और वर्ष 2025 तक बढ़ाकर 100 अरब डॉलर के स्तर पर पहुंचाने का आह्वान करता हूं। आज मुम्बई में एशियन इन्फ्रास्ट्रक्चर इन्वेस्टमेंट बैंक (एआईआईबी) की तीसरी वार्षिक बैठक के उद्घाटन सत्र को संबोधित करते हुए प्रधानमंत्री श्री नरेन्द्र मोदी ने कहा हमारी सरकार ने निवेश बढ़ाने के लिए अनेक कदम उठाए हैं।